Binibining Pilipinas 2023

Ang Binibining Pilipinas 2023 ay ang ika-59 na edisyon ng Binibining Pilipinas pageant, na ginanap sa Smart Araneta Coliseum sa Lungsod Quezon, Kalakhang Maynila, Pilipinas noong 28 Mayo 2023.

Pagkatapos ng kompetisyon, kinoronahan ni Nicole Borromeo ng Cebu si Angelica Lopez ng Palawan bilang Binibining Pilipinas International 2023, at kinoronahan ni Chelsea Fernandez ng Tacloban si Anna Valencia Lakrini bilang Binibining Pilipinas Globe 2023. Tinanghal bilang first runner-up si Katrina Anne Johnson ng Davao del Sur, at tinanghal bilang second runner-up si Reign Parani ng Heneral Trias, Kabite.

Dalawang titulo lamang ang iginawad ngayong edisyon matapos mapunta sa ibang organisasyon ang mg prangkisa ng Binibining Pilipinas Charities, Inc. para sa Binibining Pilipinas Grand International at Binibining Pilipinas Intercontinental.

Mga kandidata mula sa 40 lungsod at lalawigan ang lalahok sa kompetisyong ito. Pinangunahan nina Miss Universe 2018 Catriona Gray, Binibining Pilipinas Grand International 2016 Nicole Cordoves, at Miss Universe Philippines 2014 Mary Jean Lastimosa ang kompetisyon. Nagtanghal sina Vice Ganda at Darren Espanto sa edisyong ito.

Kompetisyon

Pagpili ng mga kalahok 
Noong Enero 6, 2023, inilunsad ng organisasyon ang paghahanap nito para sa susunod na hanay ng mga Pinay na kakatawan sa Pilipinas sa iba't ibang mga international pageant. Ang huling araw ng pagsusumite ng aplikasyon ay noong Enero 31, 2023, at ang final screening at pagpili ng mga opisyal na kalahok ay naka-iskedyul noong Pebrero 6, 2023.

Pormat ng kompetisyon 
Ilang pagbabago ang inimplementa sa edisyong ito. Ang bilang ng mga semifinalist ay ibinaba sa 11 kumpara sa 12 ng nakaraang taon. Ang mga resulta ng paunang kompetisyon at ng closed-door interview ang nagpasiya sa napiling 11 mga semifinalist. Kumalahok sa swimsuit competition at evening gown competition ang 11 mga semi-finalist. Kumalahok rin ang 11 mga semi-finalist sa question and answer portion, at kalaunan ay inanunsyo ang dalawang nagwagi at ang dalawang runners-up.

Komite sa pagpili 

 Hidilyn Diaz – Pilipinang Olimpikong manlalaro ng pagbuhat ng mga pabigat
 William Vincent Marcos – Software engineer at anak ng Pangulo ng Pilipinas na si Ferdinand Marcos Jr.
 Jasmin Selberg – Miss International 2022 mula sa Alemanya
 Peter Zwiener – Tagapagtatag ng Wolfgang's Steakhouse
 Hon. Honey Lacuna – Alkalde ng Lungsod ng Maynila
 Piolo Pascual – Pilipinong aktor
 Small Laude – Pilipinang negosyante at YouTube vlogger
 Anton San Diego – Editor-in-chief ng Tatler Philippines
 Dolly de Leon – Pilipinang aktres
 Josh Cullen – Mangaawit, miyembro ng P-pop group na SB19

Mga resulta

Mga pagkakalagay 

§ – Binoto ng mga manonood sa pamamagitan ng Bingo Plus fan-vote

Mga espesyal na parangal

Mga kandidata 
40 kandidata ang kakalahok para sa titulo.

Mga tala

Mga sanggunian

Panlabas na kawing 

 

Patimpalak ng kagandahan sa Pilipinas